**ПРОЕКТ!**

**ДОГОВОР**

**№ ....................... /......................2016 г.**

Днес, …….......…... г., в гр. Гоце Делчев, между:

**ОБЩИНА ГОЦЕ ДЕЛЧЕВ** представлявана от Владимир Кръстев Москов - кмет на Община Гоце Делчев и Антоанета Любомирова Пенкова – началник отдел “Счетоводство”, БУЛСТАТ 000024745, наричана по-долу за краткост **ВЪЗЛОЖИТЕЛ** от една страна**,** действаща в качеството си на пълномощник на Сдружението на собствениците („СС“) бенефициенти по НПЕЕМЖС, и в чиято полза се сключва настоящия договор, от една страна

и

“…………..…………….” ………….…, със седалище и адрес на управление: ………..…….”, ж.к.”…………………………….”, ул.”………………….” №…., БУЛСТАТ/ЕИК ……………..., представлявано от ………………… - Управител/Изпълнителен директор, от друга страна, наричана по–долу за краткост **ИЗПЪЛНИТЕЛ,**

и на основание чл. 41, ал. 1 и ал. 2 във връзка с чл. 74 от ЗОП, в резултат на проведена открита процедура с предмет: „Извършване на строително-монтажни работи на жилищни сгради в гр.Гоце Делчев, включени в Националната програма за енергийна ефективност на многофамилни жилищни сгради, по четири обособени позиции“ за Обособена позиция………………………, открита с Решение № ……………………2016 г. на кмета на Община гоце делчев и Решение № ......................от ................................... год. на ВЪЗЛОЖИТЕЛЯ за определяне на ИЗПЪЛНИТЕЛ, се сключи настоящият договор за изпълнение на следното:

**І. ПРЕДМЕТ НА ДОГОВОРА**

**Чл. 1.** Възложителят възлага, а Изпълнителят се задължава да извърши **СМР във връзка с реализацията на Националната програма за енергийна ефективност на многофамилните жилищни сгради на територията на Община Гоце Делчев за обект: ………………………**

**ІI. СРОК НА ДОГОВОРА**

**Чл. 2.** Страните определят срок за изпълнение предмета на договора, съгласно Техническото предложение на изпълнителя, неразделна част от договора:

(1) Срок за изпълнение на строителството**\_\_\_\_\_\_\_\_\_\_\_\_\_\_\_\_\_\_\_\_ (словом\_\_\_\_\_\_\_\_\_\_\_\_\_\_\_) календарни дни.**

Срокът за изпълнение на СМР започва да тече от датата на подписване от Възложителя, Изпълнителя, всички компетентни държавни и/или общински органи в зависимост от категорията строеж, строителен и инвеститорски контрол и упълномощен представител на СС на Протокола за откриване на строителната площадка и определяне на строителната линия и ниво на строежа – обр.2 и приключва с подписване на акт обр.15 по Наредба №3/31.07.2013г. за съставяне на актове и протоколи по време на строителството.

(2) Срокът по ал.1 спира да тече за времето за което по законоустновия ред е съставен акт за установяване състоянието на строежа при спиране на строителството (Приложение №10) по Наредба №3/31.07.2013г. за съставяне на актове и протоколи по време на строителството . След съставяне на акт за установяване състоянието на строежа при продължаване на строителството (Приложение №11), продължава да тече срокът по договора.

**ІІІ. ЦЕНА И НАЧИН НА ПЛАЩАНЕ.**

**Чл. 3.** (1) Общата стойност на договора в размер на …………………..(словом) без ДДС или ..................... лв. (словом: …………….........……………) с ДДС, формирана, като сбор от:

**1. Цена за изпълнение на СМР ..................... лв. (словом: …………….........……………) без ДДС или ……………лв./ кв.м. без ДДС, съгласно приложената КСС.**

**2. Максимум 10 %, което е ................лв. без ДДС непредвидени разходи\* съгласно чл. 3, ал. 8 по-долу по време на изпълнение на СМР върху цената за изпълнение на СМР по точка 1.**

(2) ВЪЗЛОЖИТЕЛЯТ чрез **„Българска Банка за Развитие“ АД** **(ББР)** заплаща стойността на възложените работи по банков път, по посочена от ИЗПЪЛНИТЕЛЯ банкова сметка по следния начин:

1.Авансово плащане в размер на 35% /тридесет и пет процента/ от сумата за изпълнение на строителството, без стойността на допълнително възникнали непредвидени разходи. Изплащането се извършва след представяне на фактура, издадена от Изпълнителя към СС и представена на Възложителя и гаранция за цялата стойност на авансовото плащане. Гаранцията се освобождава пропорционално след приспадане на съответната част на аванса от междинното плащане. Авансовото плащане се приспада пропорционално от всяко следващо плащане за изпълнение на СМР.

2. Междинно плащане за изпълнение на СМР по настоящия договор се извършват по представената подробна КСС, след доказване на реално извършени видове работи в обем не по-малък от 50% от предвидените в проекта. Изплащането се извършва след подписване и представяне на протокол/акт – обр. №19 за действително извършени и подлежащи на разплащане видове строителни и монтажни работи в обем не по-малък от 50% от предвидените в проекта, подписани от страните по договора, компетентните държавни и/или общински органи, строителен и инвеститорски надзор и упълномощения представител на СС и представяне на фактура, издадена от Изпълнителя към СС и представена на Възложителя;

3. Окончателното плащане за изпълнение на СМР, което не може да бъде по–малко от 10 % (десет на сто) от общата стойността на СМР, предмет на договора, ще се извърши по представената подробна КСС и заменителни таблици (ако са приложими), след подписване на акт обр.15, протокол/акт – обр. № 19 за извършени строителни и монтажни работи и заменителни таблици (ако са приложими) за действително извършени и подлежащи на заплащане на окончателни видове СМР по одобрени цени, подписани от страните по договора, компетентните държавни и/или общински органи, строителния и инвеститорския контрол и упълномощения представител на СС и оригинална фактура, издадена от Изпълнителя към СС и представена на Възложителя за окончателната стойност на дължимата сума и съгласно клаузите на договора.

4. В случай че в хода на изпълнение на договора възникнат основания за начисляване на неустойки от страна на Възложителя поради неизпълнение на Изпълнителя, същите могат да бъдат приспадани от които и да е плащане по договора.

(3) Плащанията ще бъдат извършвани по следната банковата сметка с титуляр  
ИЗПЪЛНИТЕЛЯ:

IВАN

ВIС:

БАНКА:

Фактурата се изготвя на български език, в съответствие със Закона за счетоводството, подзаконовите нормативни актове и указания на МРРБ по Национална програма за енергийна ефективност на многофамилни жилищни сгради, като задължително съдържат следните реквизити:

**Получател: Сдружение на собствениците ............................................**

**Адрес: ............................................**

**Получил фактурата: .........................................................................................................**

**МОЛ: ............................................**

**Номер на документа, дата, място:...................................................................................**

(4)Преведените средства от „Българска Банка за Развитие“ АД, но неусвоени от Изпълнителя, както и натрупаните лихви, глоби и неустойки в изпълнение на настоящия  
договор подлежат на възстановяване по следната банкова сметка:

IВАN: ……………………….

В1С: …………………………….

БАНКА: „Българска Банка за Развитие“ АД

(5)Когато ИЗПЪЛНИТЕЛЯТ е сключил договор/и за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/ите за изпълнените от тях работи, които са приети по реда на чл.16, ал.5 от настоящия договор. Това правило не се прилага, ако при приемане на работата Изпълнителя докаже, че договорът за подизпълнение е прекратен, или работата или част от нея не е извършена от подизпълнителя.

(6) ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по предходната алинея в срок от 7 дни, считано от момента на промяната. В случай, че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

(7) В случай, че сключеният договор за целево финансиране по Националната програма за енергийна ефективност на многофамилните жилищни сгради между Кмета на Община Гоце Делчев, Областния управител на област с административен център гр. Благоевград и Българската банка за развитие се прекрати или Българската банка за развитие не финансира и/или оттегли финансирането на дейности частично или напълно по този договор, Възложителят не дължи каквото и да било плащане към Изпълнителя, нито по време на изпълнение на договора, нито след изтичане на срока му.

(8)Възложителят, чрез ББР ще заплати до 10 % (десет на сто) непредвидени разходи за СМР, включени в ценовата оферта на изпълнителя, при изпълнение на договора, след доказаната им необходимост и направено одобрение и съответните доказателствени документи за извършването им. *\*Непредвидени разходи за строителни и монтажни работи са разходите, свързани с увеличаване на заложени количества строителни и монтажни работи и/или добавяне на нови количества или видове строителни и монтажни работи, възникнали в резултат на непредвидени обстоятелства, които към момента на разработване и одобряване на работния инвестиционен проект обективно не са могли да бъдат предвидени, но при изпълнение на дейностите са обективно необходими за въвеждане на обекта в експлоатация. Разходите, които биха могли да бъдат верифицирани като непредвидени, следва да отговарят на условията за допустимост на разходите по програмата. Непредвидените разходи ще се ценообразуват по посочените в раздел II от Ценовото приложение на ИЗПЪЛНИТЕЛЯ, елементи на ценообразуване и с измерване и доказване на количества на място,* както и доказване на пазарните цени за съответните материали*.*

Елементи на ценообразуване съгласно Ценовото предложение на ИЗПЪЛНИТЕЛЯ за видовете СМР са както следва:

1. П1 – Средна часова ставка…. лв./час

2. П2 - Допълнителни разходи върху труд ……. %

3. П3 – Допълнителни разходи върху механизация……. %

4. П4 – Доставно -складови разходи…. %

5. П5 – Печалба……. %

(9) Непредвидените разходи се отчитат от Изпълнителя преди извършване на окончателното плащане по договора. Възложителят и представителя на СС правят преценка дали заявените непредвидени разходи са допустими по смисъла на чл. 3, ал. 8 от настоящия договор и потвърждават тяхната реална стойност на база проверка на място и представените от Изпълнителя информация и документи (напр. документи, посочващи цената на вложените материали, договори с доставчици, фактури за закупени материали и др. чрез които се доказват пазарните цени за съответните материали и които са одобрени от Възложителя и предвид анализ на ценообразуващите фактори по чл. 3, ал. 8 от този договор, фигуриращи в Ценовото предложение на Изпълнителя.

(10) Извършването на вътрешни компенсирани промени във видовете и количествата на строителните и монтажните работи от количествено-стойностната сметка, предложени от ИЗПЪЛНИТЕЛЯ се съгласува с ВЪЗЛОЖИТЕЛЯ, строителния и инвеститорския контрол и представителя на СС преди да започне изпълнението им. Единичните цени се вземат от приложената КСС, а количествата им се доказват с измерване на място и с подписан протокол (подробна ведомост) от изпълнител, консултант, упражняващ строителен надзор, проектант и упражняващ инвеститорски контрол, придружен със заменителна таблица. Протоколът се представя на ВЪЗЛОЖИТЕЛЯ и представителя на СС за одобрение.

(11) За новите строително монтажни работи, които са допустими само ако попадат в хипотезата на непредвидени разходи по смисъла на чл. 3, ал. 8 по-горе и са съгласувани по реда на чл. 3, ал. 9, за които няма посочени единични цени в количествено стойностните сметки, ИЗПЪЛНИТЕЛЯТ представя нови единични цени по видове строително монтажни работи, с анализ за всяка от тях, формирани на база показателите за ценообразуване по чл.3, ал. 8 от настоящия договор и документи удостоверяващи пазарните цени на съответните материали съгласно чл. 3 ал. 9, които подлежат на утвърждаване от ВЪЗЛОЖИТЕЛЯ и представителя на СС.

(12) Всички фактури за извършване на плащания се изготвят на български език в съответствие със Закона за счетоводството и подзаконовите нормативни актове, издават се на името на СС и се представят на Възложителя.

(13) При приемане на съответния етап от работата и/или представяне и подписване на документите, необходими за всяко договорено в ал. 2 плащане, Възложителят в срок до 5 работни дни комплектова и изпраща искане за съответната стойност до **„Българска Банка за Развитие“ АД** **(ББР),** която въз основа уверението, дадено от Възложителя извършва плащане в полза на Изпълнителя. Възложителят не носи отговорност за отказ от плащане от страна на ББР към Изпълнителя по причини, които не са свързани с приемане на работата по договора.

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 4.** ИЗПЪЛНИТЕЛЯТ се задължава:

(1) Да изпълни качествено в определените срокове предмета на договора, като организира и координира цялостния процес на изпълнение в съответствие с изискванията на ЗУТ, НПЕЕМЖС, работния проект и действащата нормативна база.

(2) Изпълнителят е длъжен при изпълнение на възложените му строителни и монтажни работи да влага качествени материали, отговарящи на изискванията на БДС и европейските стандарти, включително съгласно Техническата спецификация и нейните приложения. Качеството на влаганите материали ще се доказва с протоколи и/или сертификати, които се представят от ИЗПЪЛНИТЕЛЯ. Влаганите материали трябва да бъдат придружени с декларация за съответствие на строителния продукт от производителя или от неговия упълномощен представител (съгласно Наредба за съществените изисквания към строежите и оценяване съответствието на строителните продукти), издадена на база протоколи от изпитване в акредитирана строителна лаборатория, с указания за прилагане на български език, съставени от производителя или от неговия упълномощен представител.

(3)ИЗПЪЛНИТЕЛЯТ e длъженда влага качествени материали, оборудване и строителни изделия, чийто вид, качество, количество и технически параметри следва да отговарят на изискванията на Възложителя, в това число Техническата спецификация и приложенията към нея, както и приложимите стандарти. Всяко отклонение на Изпълнителя от тези изисквания представлява неизпълнение на задълженията му по договора и ангажира отговорността му.

(4) ИЗПЪЛНИТЕЛЯТ се задължава да коригира, респ. замени изцяло за своя сметка некачествено извършените работи и некачествените материали, проявили се в рамките на гаранционните срокове, посочени в техническото му предложение, и които в никакъв случай не следва да бъдат по-кратки от минималните гаранционни срокове за различните видове СМР съгласно Наредба № 2/31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти и Техническото предложение на участника.

(5) Да извърши строителството на обекта, като спазва одобрения работен инвестиционен проект и изискванията на проектантските, строителните, техническите и технологични правила, нормативи и стандарти за съответните дейности.

(6) Да предаде изработеното на Възложителя, като до приемането му от последния полага грижата на добър стопанин за запазването му.

(7) Извършените СМР ще се приемат по реда на чл. 13 по-долу от представители на Възложителя, компетентните държавни и/или общински органи, строителния и инвеститорския контрол и упълномощен представител на Сдружението на собствениците и представител на Областния управител на Област Благоевград и ще се придружават от необходимите актове по Наредба № 3 на МРРБ за съставяне актове и протоколи по време на строителството, протоколи и финансово-счетоводни документи. Възложителят, чрез свои представители и представител на Сдружението на собствениците, ще осъществяват инвеститорския контрол по време на изпълнение на строителството на видовете СМР и ще правят рекламации за некачествено свършените работи.

(8) Изпълнителят е длъжен сам и за своя сметка да осигурява спазване на изискванията на:

1. Наредба № 2 от 31.07.2003г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, Наредба № 3 от 31.07.2003г. за съставяне на актове и протоколи по време на строителството;

2. Закон за националната стандартизация, Закон за техническите изисквания към продуктите, Наредба за съществените изисквания към строежите и оценяване съответствието на строителните продукти, приета с ПМС №325 от 2006г.;

3. Закона за здравословни и безопасни условия на труд /ЗЗБУТ/ и Наредба № 2 от 22 март 2004 г. за минималните изисквания за здравословни и безопасни условия на труд при извършване на строителни и монтажни работи.

4. Закона за управление на отпадъците и Наредба за управление на строителните отпадъци и за влагане на рециклирани строителни материали /ДВ бр. 89 от 13.11.2012 г./.

(9) Строителят трябва да се снабди с всички видове разрешителни за навлизане на автотранспорт и механизация в зоната на обекта.

(10) Изпълнителят е длъжен да обезопасява и сигнализира строителната площадка, при спазване изискванията на Наредба № 16/23.07.2001 г. за временна организация на движението при извършване на строителство и ремонт на пътища и улици, като изготви проекти за ВОД по Наредба № 16 в петдневен срок от подписване на договора и да ги представи на Възложителя за одобрение.

(11) Изпълнителят се задължава по време на строителството да спазва изискванията на чл. 74 ЗУТ.

(12) Изпълнителят се задължава да опазва геодезичните знаци /осови камъни, репери и др./. Ако е неизбежно премахването на геодезичен знак да се извърши прецизен репераж. Преди премахването на знака да се уведоми техническата служба на Общината за проверка на репеража и определяне на начина и срока за възстановяване на геодезичния знак.

(13) По време на строителството да спазва: действащите в страната нормативни документи и стандарти, както и изискванията за безопасни условия на труд и опазване на околната среда. Да осигурява сам и за своя сметка безопасността на движението по време на ремонтните работи и да спазва изискванията на плана за безопасност и здраве, към работния проект на обекта.

(14) Изпълнителят е длъжен при извършване на СМР да опазва подземната и надземната техническа инфраструктура и съоръжения. При нанасяне на щети да ги възстановява за своя сметка в рамките на срока на изпълнението СМР по настоящия договор.

(15) Всички санкции, наложени от общински и държавни органи, във връзка със строителството са за сметка на Изпълнителя. Всички вреди, нанесени на трети лица при изпълнение на строителството, се заплащат от Изпълнителя.

(16) Да осигури на ВЪЗЛОЖИТЕЛЯ и представител на Сдружението на собствениците възможност да извършват контрол по изпълнението на дейностите, предмет на договора.

(17) Да отстрани за своя сметка всички установени дефекти, както и да отстрани допуснати грешки, ако такива бъдат констатирани на всеки етап от приемането, в срок посочен от Възложителя в писмено уведомяване, както и да изпълнява всички нареждания на ВЪЗЛОЖИТЕЛЯ по предмета на договора.

(18) Да възстанови нарушените при изпълнение на дейностите, предмет на настоящия договор, улични и тротоарни настилки, съгласно одобрени от Община Гоце Делчев детайли.

(19) След приключване на строително-монтажните работи /СМР/ и преди организиране на процедурата за установяване годността на строежа, строителната площадка трябва да бъде изчистена и околното пространство - възстановено /приведено в проектния вид/.

(20) Изпълнителят се задължава да води пълно досие на обекта (протоколи и актове по Наредба № 3 от 2003 год. за съставяне на актове и протоколи по време на строителство) и при нужда да го предоставя на Възложителя и контролните органи, както и да съдейства при взимане на проби, извършване на замервания, набиране на снимков материал, да осигури достъп до обекта и цялата документация;

(21) Изпълнителят се задължава своевременно да изготвя и представя на упражняващите инвеститорски контрол и строителен надзор, изготвените от него актове (Образец 12) по Наредба № 3 от 2003 за установяване на всички видове СМР, подлежащи на закриване.

(22) ИЗПЪЛНИТЕЛЯТ се задължава да информира ВЪЗЛОЖИТЕЛЯ за възникнали проблеми при изпълнение на договора и за предприетите мерки за тяхното решаване.

(23) ИЗПЪЛНИТЕЛЯТ се задължава по време на строителството да извърши всички работи по отстраняване на допуснати от него грешки и недобре извършени работи, констатирани от ВЪЗЛОЖИТЕЛЯ, както и да отстранява всички появили се дефекти през гаранционния срок, констатирани съвместно с ВЪЗЛОЖИТЕЛЯ след неговото писмено уведомление;

(24) ИЗПЪЛНИТЕЛЯТ е длъжен своевременно да уведомява ВЪЗЛОЖИТЕЛЯ за всички обстоятелства, които създават реални предпоставки за забавяне или спиране изпълнението на строително-монтажните работи и други дейности на обекта;

(25) Да осигури необходимия финансов, човешки и материален ресурс, необходим за пълното, точно и навременно изпълнение предмета на настоящия договор съгласно изискванията на Възложителя, включително тези заложени в Техническата спецификация и приложенията към нея;

(26) Да ограничи действията на своя персонал и механизация в границите на строителната площадка, като не допуска навлизането им в съседни терени;

(27) Да отстранява своевременно всички недостатъци в изпълнението констатирани от ВЪЗЛОЖИТЕЛЯ или строителния надзор;

(28) Да застрахова и поддържа валидна за целия срок на договора застраховка за професионална отговорност по чл. 171 за строителство и следващите от ЗУТ, покриваща минималната застрахователна сума за вида строеж-предмет на договора или еквивалентна за чуждестранните участници;

(29) Да не разгласява пред трети лица факти, обстоятелства, сведения и всяка друга информация, относно дейността на ВЪЗЛОЖИТЕЛЯ, които е узнал във връзка или по повод изпълнението на договора, освен в предвидените случаи;

(30) При заявени подизпълнители в офертата да отговаря за извършената от подизпълнителите си работа, когато е ангажирал такива, като за своя;

(31) Да изпълнява мерките и препоръките, съдържащи се в доклади от проверки на  
място, ако такива са направени;

(32) При изпълнение на строително-монтажните работи по чл. 1, ИЗПЪЛНИТЕЛЯТ е длъжен да спазва изискванията на Закон за устройството на територията и всички законови и подзаконови нормативни актове свързани с предмета на настоящия договор.

(33) При извършването на дейността да спазва изцяло изискванията на Национална програма за енергийна ефективност на многофамилните жилищни сгради, приета с Постановление №18/02.02.2015 г. на Министерски съвет на Република България, изменена и допълнена със следващо ПМС №282/19.10.2015г.

(34) ИЗПЪЛНИТЕЛЯТ носи отговорност пред ВЪЗЛОЖИТЕЛЯ, ако при извършването на СМР е допуснал отклонения от изискванията на ВЪЗЛОЖИТЕЛЯ или задължения, съгласно нормативните актове.

(35) За вреди, причинени на лица, публично или частно имущество, при или по повод осъществяването на СМР, отговорност носи изцяло Изпълнителят. ИЗПЪЛНИТЕЛЯТ носи регресна отговорност спрямо Възложителя, ако последният заплати обезщетение за такива вреди.

(36) Всички санкции наложени от общински или държавни органи във връзка с осъществяваните СМР по този договор са за сметка на ИЗПЪЛНИТЕЛЯ.

(37) Да поддържа валидна регистрация, обхващаща целия срок за предоставяне на строителството в Централния професионален регистър на строителя съгласно Закона за камарата на строителите за изпълнение на строежи, която да му позволява извършването на строителните и монтажните работи, предмет на настоящия договор.

**Чл. 5. ИЗПЪЛНИТЕЛЯТ има право:**

(1) да иска от ВЪЗЛОЖИТЕЛЯ необходимо съдействие за изпълнение на предмета на договора.

(2) да иска от ВЪЗЛОЖИТЕЛЯ, представителя на Областния управител на Област Благоевград и представител на СС приемане на изпълнения предмет на договора;

(3) да получи договореното възнаграждение при условията на настоящия договор.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 6. (1)** При установяване на явни или скрити недостатъцина извършеното СМР и/или доставеното оборудване, **ВЪЗЛОЖИТЕЛЯТ** има право да иска отстраняването на същите, а в случай че **ВЪЗЛОЖИТЕЛЯТ** констатира съществени отклонения от качеството на извършеното СМР, да откаже да приеме изпълнението.

(2) **ВЪЗЛОЖИТЕЛЯТ** има право да откаже приемане на изпълнението и при изрично писмено несъгласие на представителя на Сдружението на собствениците.

**Чл. 7.** Да заплати цената на договора по реда и при условията на настоящия Договор.

**Чл. 8** Да окаже необходимото съдействие на Изпълнителя за изпълнение на възложената му работа и осигури всички съгласувания и разрешения, съгласно нормативната уредба.

**Чл. 9.** Да уведомява ИЗПЪЛНИТЕЛЯ писмено след установяване на появили се в гаранционния срок дефекти.

**Чл. 10.** В случай, че възложеното с настоящия договор е изпълнено от ИЗПЪЛНИТЕЛЯ в договорените срокове, вид, количество и качество, ВЪЗЛОЖИТЕЛЯТ е длъжен да приеме изпълнените работи чрез определени свои представители и в присъствието на представители на Сдружението на собствениците и Областна администрация Благоевград .

**Чл. 11.** ВЪЗЛОЖИТЕЛЯТ има право:

(1) да упражнява текущ контрол при изпълнение на договора (сам и съвместно с представителя на Сдружението на собствениците) без с това да пречи на самостоятелността на ИЗПЪЛНИТЕЛЯ, както и да извършва проверка за качеството на доставените материали. Контролът ще се осъществява от определени от Възложителя длъжностни лица, които ще подписват от негово име протоколите за извършените констатации.

(2) да иска от ИЗПЪЛНИТЕЛЯ да изпълни възложеното в срок, без отклонение от уговореното и без недостатъци.

(3) да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители, в случай, че ще ползва такива.

(4) ВЪЗЛОЖИТЕЛЯТ не носи отговорност за действия и/или бездействия на Изпълнителя или неговите подизпълнители в рамките на обекта, в резултат на което възникват:

- смърт или злополука, на което и да било физическо лице при изпълнение предмета на договора.

- загуба или нанесена вреда на каквото и да било имущество в обекта, вследствие извършваните работи;

**VІ. КОНТРОЛ И КАЧЕСТВО**

**Чл. 12.** (1) Контролът по изпълнението на строително-монтажните работи ще се осъществява от представители на Община Гоце Делчев и от строителния надзор и инвеститорския контрол. Предписанията са задължителни за Изпълнителя, доколкото не пречат на неговата самостоятелност и не излизат извън рамките на поръчката, очертани с този договор.

(2) Съгласно изискванията на Националната програма за енергийна ефективност на многофамилните жилищни сгради, контролът и качеството се установява и от представители на Областна администрация Благоевград и представител на Сдружението на собствениците.

(3) По време на целия строителен процес от откриване на строителната площадка до предаване на обекта за експлоатация, лицата по ал. 1 и 2 ще осъществяват постоянен контрол върху изпълнението на СМР относно:

1. Съответствие на изпълняваните на обекта работи по вид и количество с одобрените строителни книжа и КСС;
2. Съответствие на влаганите на обекта строителни продукти с предвидените в проектосметната документация към договора – техническа спецификация, КСС, оферта на изпълнителя и др.;
3. Съответствие с представените от изпълнителя и приетите от възложителя като неразделна част от договора за изпълнение на СМР линейни календарни планове.

(4) В допълнение на контрола по ал. 3, Възложителят извършва постоянен контрол по отношение на разходите, извършени от Изпълнителя, имащ за цел да гарантира, че възложените работи са действително извършени и че разходите по проекта са допустими и са в съответствие с приложимите правила. Този контрол включва:

1. Извършване на 100% документални проверки:

а) Проверка на оригинални разходооправдателни документи за доказване на реалното изпълнение на дейността, вкл. реквизити, съгласно действащото законодателство;

б) Проверка на съпътстващи документи с доказателствен характер.

в) Проверка за аритметични грешки.

1. Извършване на проверки на място.

**VІІ. ПРИЕМАНЕ НА ДЕЙНОСТИТЕ ПО ДОГОВОРА**

**Чл. 13** (1) При завършване на работата, Изпълнителят отправя покана до Възложителя да направи оглед и да приеме извършената работа.

(2) Обстоятелствата, свързани със започване, изпълнение и въвеждане в експлоатация (приемане) на СМР по настоящия договор ще се удостоверяват със съставяне и подписване от участниците на съответните актове и протоколи съобразно Наредба № 3 от 2003 г. за съставяне на актове и протоколи по време на строителството. Всички образци на документи, които засягат инвестиционния процес, ще се подписват освен от страните по договора, компетентните държавни и/или общински органи, строителния и инвеститорския контрол, също така и от упълномощения представител на СС. Възложителят ще се представлява от общината като реален такъв и СС като собственици на обекта.

(3) Окончателното предаване на предвидените и изпълнени СМР, предмет на настоящия договор, се извършва със съставяне на Протокол обр. Акт 15, който удостоверява: количество СМР, качество и стойност на извършената работа и вложените материали и предадена екзекутивна документация. Окончателното приемане на работата е допустимо след успешното приключване на контрола по реда на чл. 12, ал. 3 и чл. 3, ал. 8 и 9 от настоящия договор от всички лица, ангажирани в процеса. Приемане на изпълнението на СМР, за която изпълнителят е сключил договор за подизпълнение, се извършва в присъствието на ИЗПЪЛНИТЕЛЯ и подизпълнителя.

**Чл. 14.** Когато Изпълнителят се е отклонил от предмета на договора или работата му е с недостатъци, Възложителят има право да откаже нейното приемане и заплащането на част или на цялото възнаграждение, докато Изпълнителят не изпълни своите задължения по договора.

**Чл. 15.** (1) В случаите по предходния член, когато отклоненията от предмета на договора или недостатъците на работата са съществени, Възложителят разполага с едно от следните права по избор:

1. Да определи подходящ срок, в който Изпълнителят безвъзмездно да поправи работата си;
2. Да отстрани сам за сметка на Изпълнителя отклоненията от предмета на договора, респективно недостатъците на работата.
3. Да поиска намаление на възнаграждението, съразмерно с намалената цена или годност на изработеното.

(2) За нуждите на преизчисленията на работата, извършена за сметка на Изпълнителя по реда на чл. 15, ал. 1, т. 2 или намаляване на възнаграждението, пропорционално на неизпълнената работа по реда на чл. 15, ал. 1, т. 3, Възложителят взема предвид единичните стойности и количества съгласно предложеното от Изпълнителя КСС и единичните стойности на ценообразуването съгласно чл. 3, ал. 8 от настоящия договор.

**VІІI. ГАРАНЦИОННИ УСЛОВИЯ**

**Чл. 16** (1) Изпълнителят отстранява възникналите повреди, констатираните скрити дефекти и некачествено изпълнение работи по време на гаранционния срок, съгласно *Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти* за своя сметка, считано от датата на уведомяването му. Възложителят уведомява писмено изпълнителят за констатирането на повредата и срокът за отстраняването й на телефоните и адресите за контакт.

(2) След изтичане на срока по ал.1, Възложителят може и сам да отстрани повредата, като Изпълнителят му възстановява направените разходи.

(3) Всички разходи по отстраняване на скритите дефекти са за сметка на Изпълнителя.

**Чл. 17.** Изпълнителят представя на Възложителя застраховка за професионална отговорност по чл.171 от Закона за устройство на територията за строителство, преди започване на строително-ремонтните работи.

**ІХ. САНКЦИИ И НЕУСТОЙКИ И ГАРАНЦИИ ЗА ИЗПЪЛНЕНИЕ НА ДОГОВОРА**

**Чл. 18.** (1) Изпълнителят представя гаранция за изпълнение на задълженията си по настоящия договор, в размер на ……….. (……………….), представляваща 5 (пет) на сто от цялата стойност на договора по чл. 3 (формирана като предлагана цена за изпълнени СМР плюс 10% непредвидени разходи).

(2) Гаранцията се представя под формата на паричен депозит (парична сума, внесена по сметка на Община Гоце Делчев) или под формата на банкова гаранция, валидна за срока за изпълнение на предмета на договора, удължен с шест месеца.

(3) Изпълнителят се задължава най-късно 15 (петнадесет) календарни дни преди изтичане срока на валидност на банковата гаранция за изпълнение, същата да се продължи, съобразно удължаване на времетраенето на договора при условията на настоящия договор.

(4)Изпълнителят се задължава при удовлетворяване на Възложителя от внесената гаранция за изпълнение на договора поради възникване на вземания, в срок от 10 (десет) работни дни, да допълни същата, до определения в чл.18 ал.1 размер.

(5) При влизане в сила на договора, независимо от гаранцията за изпълнение, Изпълнителят внася гаранция за целия размер на авансово плащане. Същата следва да бъде направена в полза на Сдружението и може да бъде представена във формата на паричен депозит или банкова гаранция. Гаранцията за авансово плащане се освобождава по реда на чл. 3, ал. 1, т. 1 по-горе от настоящия договор.

**Чл. 19.** (1) С цел избягване на съмнение за нуждите на настоящата клауза, стойността на неустойките се изчислява върху цялата стойност на договора по ал. 3, включваща цена за изпълнение на СМР и 10% непредвидени разходи.

(2) При пълно неизпълнение от страна на Изпълнителя на поетите с настоящия договор задължения, Изпълнителят няма право да получи възнаграждение и следва да върне каквито и да е суми, получени като авансово, междинно и/или окончателно плащане (ако има такива), като в допълнение заплаща и неустойка на Възложителя, в размер от 30 % (тридесет процента) от цялата стойност на договора.

**Чл. 20.** (1) При неизпълнение от страна на Изпълнителя, чието коригиране (било от Изпълнителя, било от Възложителя за сметка на Изпълнителя) би довело до забава до 10 (десет) календарни дни (включително) в сроковете за изпълнение на поетите с настоящия договор задължения, Изпълнителят дължи неустойка на Възложителя, в размер от 0,5 % (нула цяло и пет процента) от стойността на договора, за всеки просрочен ден, до датата на действителното изпълнение, но не повече от 10 % (десет процента) от цялата стойност на договора.

(2) Неизпълнение на договорно задължение от страна на Изпълнителя, чието коригиране (било от Изпълнителя, било от Възложителя за сметка на Изпълнителя) води до забава повече от 10 (десет) календарни дни в сроковете по настоящия договор, ще се смята за толкова съществено, че се равнява на пълно неизпълнение и Възложителят прилага съответно чл. 19, ал. 2 по-горе.

(3) За всяка друга форма на неизпълнение, включително във връзка с отстраняване на проявени недостатъци в предложените гаранционни срокове, Изпълнителят дължи неустойка в размер на 5% (пет процента) от цялата стойност на договора за всеки отделен случай.

**Чл. 21.** Прилагането на неустойките по чл. 19 и/или 20 не отменя правото на Възложителя да предяви иск срещу Изпълнителя за претърпени щети и пропуснати ползи и загуби, съгласно действащото законодателство в Република България.

**Чл. 22.** Възложителят има право да се удовлетвори от внесената в размер на ...... лв. (словом) гаранция за изпълнение на договора, по отношение на вземания, възникнали на основание на настоящия договор, включително за претенциите на Възложителя за неустойки по договора.

**Чл. 23.** Възложителят извън санкциите по чл. 18, чл. 19 и чл. 20 от настоящия договор, има право да задържи гаранцията за изпълнение на договора:

(1) при прекратяване на настоящия договор по вина на Изпълнителя;

(2) при прекратяване регистрацията на Изпълнителя (в случай, че същият е юридическо лице) или на смърт (в случай, че изпълнителят е физическото лице).

(3) при заличаване на строителя от Камарата на строителите, с изключение на хипотезата в чл. 21, ал. 1, т. 5, предложение второ от ЗКС.

(4) Гаранцията за изпълнение се освобождава, по следния начин в срок до 30 календарни дни от датата на съставяне на Констативен акт обр. 15 по Наредба №3 от 31.07.2003 г. за съставяне на актове и протоколи по време на строителството за приемане на сградата, предмет на настоящия договор.

(5) прекратяване на договора, на основание чл. 22, ал. 2 и/или прекратяване на договора по вина на Възложителя;

(6) При всякаква форма на неизпълнение на клаузите по настоящия договор от страна на Изпълнителя, Възложителя може да прекрати договора без предизвестие.

**Х. ПРЕКРАТЯВАНЕ НА ДОГОВОРА**

**Чл. 23.** Настоящият договор се прекратява:

(1) с извършване и предаване на договорените работи;

(2) по взаимно съгласие между страните, изразено писмено;

(3) едностранно, без предизвестие, при неизпълнение на задълженията на Изпълнителя по раздел ІV от настоящия договор, причинено виновно или с груба небрежност.

(4) по право при пълно прекратяване и/или отказ от финансиране от страна на ББР.

**Чл. 24.** Възложителят може по всяко време до завършване и предаване на обекта да се откаже от договора и да прекрати действието му. В този случай той е длъжен да заплати на Изпълнителя стойността на действително извършените до момента на отказа работи, приети по начина, описан в настоящия договор за приемане на действително изпълнени работи.

**Чл. 25.** Ако Изпълнителят просрочи предаването на обекта с повече от 20 (двадесет) календарни дни или не извършва строителните и монтажни работи по уговорения начин и с нужното качество, Възложителят може да развали договора. За претърпените вреди Възложителят може да претендира обезщетение.

**Чл. 26.**Възложителят може да прекрати договора, ако в резултат на обстоятелства, възникнали след сключването му, не е в състояние да изпълни своите задължения.

**ХІ. ДОПЪЛНИТЕЛНИ РАЗПОРЕДБИ**

За неуредени с настоящия договор въпроси се прилагат разпоредбите на действащото законодателство на Република България.

При възникнали спорове между страните при или по повод изпълнение на настоящия договор, на основание чл. 117, ал. 2 от ГПК, страните се договарят евентуалните съдебни спорове да се разглеждат пред компетентния съд, съобразно правилата на родовата подсъдност.

Неразделна част от настоящия договор ще бъдат: представената към ценовата оферта КСС, както и техническите спецификации, техническото и ценово предложение на Изпълнителя.

Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговската дейност, техническите процеси, проекти или финанси на страните или във връзка с ноу-хау, изобретения, полезни модели или други права от подобен характер, свързани с изпълнението на договора. Това правилото не се прилага по отношение на задължителната информация, която Възложителят следва да представи на Агенцията по обществени поръчки съобразно реда, предвиден в ЗОП.

Всички съобщения между страните във връзка с настоящия договор следва да бъдат в писмен вид, факс или по електрона поща, по реда на закон за електронния документ и електронния подпис. При промяна на посочените данни, всяка от страните е длъжна да уведоми другата в седемдневен срок от настъпване на промяната.

Адресите за кореспонденция между страните по настоящия договор са както следва:

За Възложителя: ………………………………………..

За Изпълнителя: **……………………………………….**

Всяка от страните по настоящия договор е длъжна незабавно да уведоми другата при промяна на адреса си. В противен случай всяко изпратено съобщение се смята за получено, считано от датата на изпращането му, ако е изпратено на последния известен адрес.

Настоящият договор се състави и подписа в три еднообразни екземпляра - два за Възложителя и един за Изпълнителя.

**Приложения към договора:**

1. Техническа спецификация за изпълнение на поръчката и приложенията към нея, изготвени от Възложителя като част от документацията по възлагане на обществената поръчка;
2. Техническо предложение на изпълнителя;
3. Ценово предложение на изпълнителя.

**ВЪЗЛОЖИТЕЛ : ИЗПЪЛНИТЕЛ**